Nõmme Erakool

Nõmme Erakool on 1990. aastal asutatud üldhariduskool Nõmmel. Kooli omanik on Nõmme Erahariduse Sihtasutus, direktor Lidia Kõlar. Kool asub aadressil Idakaare 5. 

 Ajalugu 
Kool alustas tööd 1990. aastal. Õppetöö toimus Nõmmel aadressil Mai tänav 20 omanikule tagastamata eramus.

Tegu oli Eesti ühe esimese erakooliga, mis töötas Waldorfi pedagoogika põhimõttel. Siiski otsustati 1990. aastate teisel poolel lähenemist muuta ning jätkati 1990. aastate lõpust tavakoolile lähedasema õpikäsitlusega erakoolidena. 

1994. aasta sügisel kolis tolleks ajaks juba viieklassiline kool endisse lasteaiahoonesse Idakaare tänaval. Maja oli seisnud aastaid tühjalt, kuid muudeti AS-i Eesti Ehitus ja lapsevanemate abiga kahe kuuga elamis- ja töötamiskõlblikuks.

1999. aastal lõpetas põhikooliks sirgunud Nõmme Erakooli esimene lend, kokku 12 õpilast. Samal aastal ostis AS Eesti Ehitus kooli osaluse füüsilistelt isikutelt ning sai Nõmme Erakooli omanikuks.

2001. aastal lõpetas kooli kolmas lend. 

Et nõukogudeaegne lasteaia tüüphoone ei rahuldanud kooli õpilaste ja õpetajate vajadusi, siis otsiti ja leiti koolimaja rekonstrueerimiseks lahendus – Tallinna linn ja ehituskontsern EE Grupp (praegune Nordic Contractors AS) asutasid Nõmme Erahariduse Sihtasutuse, millest sai asutamisotsusega 2. novembrist 2001 Nõmme Erakooli omanik. Sihtasutuse põhiülesandeks oli koolimaja rekonstrueerimine kaasaja tasemel.

2002. aasta juunis hakati Nõmme Erakooli hoonet rekonstrueerima. Koolimaja esimene järk valmis sama aasta septembris, õppetöö jätkus katkestuseta. Ehitustööd lõppesid novembri alguses söökla ja spordisaali valmimisega.

Rekonstrueeritud koolimaja avas pidulikult Eesti President 26. novembril 2002.

Nõmme Erakool on võõrkeelte ja matemaatika kaldega kool. Koolis õpetatakse 1. klassist inglise keelt, 4. klassist vene keelt ja 6. klassist saksa keelt. Flöödimängu õpetatakse 1.–5. klassini ja kitarrimängu 7.–9. klassini. Direktor Lidia Kõlar õpetab ka inglise keelt.

 Comenius 
Nõmme Erakool osales rahvusvahelises koolide projektis 2012–2014. Projekti toetaja oli Euroopa Liidu haridus- ja teaduskoostöö arendaja Eestis SA Archimedes.

Kaheaastane projekt "Hea haridus võrdub hea töö" (A good education equals a good job) oli suunatud 5.–7. klassi õpilastele. Partnerid olid koolid viiest Euroopa linnast: Esterwegen Saksamaal, Żarnów Poolas, Pescara Itaalias, Sivas Türgis, Vratsa Bulgaarias.

Projekti käigus tegeleti erinevate eakohaste ülesannetega mitmetes koolitundides. Näiteks uuriti võõrkeelte tähtsust töökoha saamisel, uuriti erinevaid ameteid, kujundati teemakohaseid postreid ja voldikuid jpm. Otsiti teemakohaseid aforisme, laule jmt. Projekt oli mitmeid õppeaineid liitev ehk aineteülene. Tegevused sobisid hästi geograafia, kunsti, muusika, keelte, ajaloo ja klassijuhataja tundi.

Projekti koduleht koondab kogu kahe aasta jooksul tehtud töö ja visiitidel toimunu.

 Edasiõppimine 
Kool200820092010201120122013201420152016Reaalkool1113GAG21133221. Keskkool212Prantsuse Lütseum1VHK1121Nõmme Gümnaasium1233Tehnikagümnaasium1112Mustamäe Gümnaasium641632. Keskkool112Lilleküla Gümnaasium2Õismäe Gümnaasium1Ühisgümnaasium1Kiili Gümnaasium1EBS111Audentes1J. Westholmi Gümnaasium112Keila Gümnaasium1Kopli Kunstikool2Mereakadeemia Merekool1Tallinna Ehituskool1Tallinna Tööstuskool1Polütehnikum212

Viited

 Välislingid 
 Nõmme Erakooli koduleht

Kategooria:Tallinna koolid
Kategooria:Nõmme linnaosa ehitised
Kategooria:Eesti erakoolid